CELEX: 31988R2957
Language: el
Date: 1988-09-27 00:00:00
Title: Κανονισμός (ΕΟΚ) αριθ. 2957/88 της Επιτροπής της 27ης Σεπτεμβρίου 1988 για τον καθορισμό του ποσού της προκαταβολής επί του κόστους διάθεσης ορισμένων προϊόντων απόσταξης

Avis juridique important

|

31988R2957

Κανονισμός (ΕΟΚ) αριθ. 2957/88 της Επιτροπής της 27ης Σεπτεμβρίου 1988 για τον καθορισμό του ποσού της προκαταβολής επί του κόστους διάθεσης ορισμένων προϊόντων απόσταξης  

Επίσημη Εφημερίδα αριθ. L 268 της 28/09/1988 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2957/88 ΤΗΣ ΕΠΙΤΡΟΠΗΣ  της 27ης Σεπτεμβρίου 1988  για τον καθορισμό του ποσού της προκαταβολής επί του κόστους διάθεσης ορισμένων προϊόντων απόσταξης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2253/88 (2), και ιδίως το άρθρο 37 παράγραφος 2,  Εκτιμώντας:  ότι το ποσό της προκαταβολής επί του κόστους της διάθεσης των προϊόντων απόσταξης πρέπει να καθορίζεται πριν από την έναρξη κάθε οικονομικού έτους, λαμβάνοντας υπόψη τη μείωση της αξίας που εφαρμόζεται στα προϊόντα υποχρεωτικής απόσταξης, τα οποία αγοράζονται σε δημόσια παρέμβαση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό της προκαταβολής επί του κόστους της διάθεσης των προϊόντων των αποστάξεων, οι οποίες προβλέπονται στα άρθρα 35 και 36 του κανονισμού (ΕΟΚ) αριθ. 822/87, καθορίζεται με εφαρμογή ενός συντελεστή επί της αξίας των αγορών που πραγματοποιούνται από τους οργανισμούς παρέμβασης.  Ο συντελεστής αυτός καθορίζεται σε 0,7 για το οικονομικό έτος 1989.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 198 της 26. 7. 1988, σ. 35.